L 237/460
MT
Il-Ġurnal Uffiċjali tal-Unjoni Ewropea
26.9.2023
Arranġamenti għal pagamenti kontinġenti lill-impjegati jew lill-azzjonisti li jbigħu (applikazzjoni talparagrafu 52(b)) B54
Jekk arranġamenti għal pagamenti kontinġenti lill-impjegati jew lill-azzjonisti li jbigħu humiex korrispettiv kontinġenti fil-kombinament ta’ negozji jew humiex tranżazzjonijiet separati jiddependi fuq in-natura talarranġamenti.
Sabiex tiġi vvalutata n-natura tal-arranġament jista’ jkun utli li wieħed jifhem ir-raġunijiet għalfejn il-ftehim ta’ akkwiżizzjoni jinkludi provvediment għal pagamenti kontinġenti, min ta bidu għallarranġament u meta l-partijiet daħlu fl-arranġament.
B55
Jekk ma jkunx ċar jekk arranġament għal pagamenti lill-impjegati jew lill-azzjonisti li jbigħu huwiex parti milliskambju għall-akkwiżit jew huwiex tranżazzjoni separata mill-kombinament ta’ negozji, jenħtieġ li l-akkwirent iqis dawn l-indikaturi: (a) Impjieg kontinwu— It-termini ta’ impjieg kontinwu mill-azzjonisti li jbigħu li jsiru impjegati kruċjali jistgħu jkunu indikatur tas-sustanza ta’ arranġament ta’ korrispettiv kontinġenti.
It-termini rilevanti tal-impjieg kontinwu jistgħu jiġu inklużi fi ftehim ta’ impjieg, fi ftehim tal-akkwiżizzjoni jew f’xi dokument ieħor.
Arranġament ta’ korrispettiv kontinġenti li fih il-pagamenti awtomatikament jintilfu jekk jintemm limpjieg huwa remunerazzjoni għal servizzi ta’ wara l-kombinament.
Arranġamenti li fihom il-pagamenti kontinġenti mhumiex affettwati mit-terminazzjoni tal-impjieg jistgħu jindikaw li l-pagamenti kontinġenti huma korrispettiv addizzjonali u mhux remunerazzjoni.
(b) Durata tal-impjieg kontinwu— Jekk il-perjodu tal-impjieg meħtieġ ikun daqs jew itwal mill-perjodu talpagament kontinġenti, dak il-fatt jista’ jindika li l-pagamenti kontinġenti huma, essenzjalment, remune­ razzjoni.
(c) Livell ta’ remunerazzjoni— Sitwazzjonijiet fejn ir-remunerazzjoni tal-impjegat apparti l-pagamenti kontin­ ġenti tkun f’livell raġonevoli meta mqabbla ma’ dik ta’ impjegati kruċjali oħrajn fl-entità kkombinata jistgħu jindikaw li l-pagamenti kontinġenti huma korrispettiv addizzjonali minflok remunerazzjoni.
(d) Pagamenti inkrementali lill-impjegati— Jekk l-azzjonisti li jbigħu u li ma jsirux impjegati jirċievu pagamenti kontinġenti aktar baxxi fuq bażi għal kull sehem mill-azzjonisti li jbigħu u li jsiru impjegati tal-entità kombinata, dak il-fatt jista’ jindika li l-ammont inkrementali tal-pagamenti kontinġenti lill-azzjonisti li jbigħu u li jsiru impjegati huwa remunerazzjoni.
(e) Għadd ta’ ishma miżmuma— L-għadd relattiv ta’ ishma li jkollhom l-azzjonisti li jbigħu li jibqgħu bħala impjegati kruċjali jista’ jkun indikatur tas-sustanza tal-arranġament tal-korrispettiv kontinġenti.
Pereżem­ pju, jekk l-azzjonisti li jbigħu u li sostanzjalment kellhom l-ishma kollha fl-akkwiżit ikomplu bħala impjegati kruċjali, dak il-fatt jista’ jindika li l-arranġament huwa, essenzjalment, arranġament għall-kondi­ viżjoni tal-profitti maħsub biex jipprovdi remunerazzjoni għal servizzi ta’ wara l-kombinament.
Alternat­ tivament, jekk l-azzjonisti li jbigħu u li jkomplu bħala impjegati kruċjali kellhom biss għadd żgħir ta’ ishma fl-akkwiżit u l-azzjonisti kollha li jbigħu jirċievu l-istess ammont ta’ korrispettiv kontinġenti fuq bażi għal kull sehem, dak il-fatt jista’ jindika li l-pagamenti kontinġenti huma korrispettiv addizzjonali.
Jenħtieġ li jitqiesu wkoll l-interessi propjetarji ta’ qabel l-akkwiżizzjoni miżmuma minn partijiet relatati mal-azzjonisti li jbigħu u li jkomplu bħala impjegati kruċjali, bħal membri tal-familja.
(f) Konnessjoni mal-valwazzjoni— Jekk il-korrispettiv inizjali ttrasferit fid-data tal-akkwiżizzjoni jkun ibbażat fuq livell in-naħa ta’ isfel ta’ medda stabbilita fil-valwazzjoni tal-akkwiżit u l-formola kontinġenti tkun relatata ma’ dak l-approċċ ta’ valwazzjoni, dak il-fatt jista’ jissuġġerixxi li l-pagamenti kontinġenti jkunu korrispettiv addizzjonali.
Alternattivament, jekk il-formola ta’ pagament kontinġenti tkun konsistenti ma’ arranġamenti preċedenti għall-kondiviżjoni tal-profitti, dak il-fatt jista’ jissuġġerixxi li s-sustanza tal-arran­ ġament hija li jipprovdi remunerazzjoni.
(g) Formola għad-determinazzjoni tal-korrispettiv— Il-formola użata biex jiġi ddeterminat il-pagament kontin­ ġenti tista’ tkun utli fil-valutazzjoni tas-sustanza tal-arranġament.
Pereżempju, jekk pagament kontinġenti jkun determinat fuq il-bażi ta’ qligħ multiplu, dak jista’ jissuġġerixxi li l-obbligu jkun korrispettiv kontin­ ġenti fil-kombinament ta’ negozji u li l-formola tkun maħsuba biex tistabbilixxi jew tivverifika l-valur ġust tal-akkwiżit.
Għall-kuntrarju, pagament kontinġenti li jkun persentaġġ speċifikat tal-qligħ jista’ jissuġġe­ rixxi li l-obbligu lejn l-impjegati jkun arranġament għall-kondiviżjoni tal-profitti biex jiġu rrimunerati limpjegati għas-servizzi mogħtija.